|  |
| --- |
| *Komenski_grb_-_barvno* |
| **OBČINA KOMEN** |
| ***Občinski svet*** |
| Komen 86, 6223 Komen |
| Tel. 05/ 7310 450, fax. 05/ 7310 460 |

Številka: 032-0008/2021-15

Datum: 19. 7. 2021

# ZAPISNIK

9. dopisne seje občinskega sveta Občine Komen v mandatnem obdobju 2018 - 2022, ki je potekala od petka, 16. 7. 2021 od 14. ure, do ponedeljka, 19. 7. 2021 do 14. ure.

Sejo je sklical župan mag. Erik Modic.

Dnevni red:

1. Predlog Obvezne razlage pojma »bivanje«, kot naj se uporablja v odloku o občinskem prostorskem načrtu Občine Komen (Uradni list RS 26/18);
2. Predlog Sklepa o ugotovitvi prenehanja funkcije člana ter o imenovanju nadomestne članice Statutarno pravne komisije za preostanek mandata 2018 – 2022;
3. Predlog Sklepa o določitvi pomožnih površin za potrebe parkiranja;
4. Predlog sprememb Kadrovskega načrta OU Občine Komen za leti 2021 in 2022.

Sklic seje z gradivom je bil objavljen na spletni strani Občine Komen [www.komen.si](http://www.komen.si) dne 16. 7. 2021. Vsi člani občinskega sveta so obvestilo o sklicu seje ter predpripravljeno glasovnico prejeli po e-pošti na dan 16. 7. 2021.

Glasovanje ter število glasov je zabeleženo v nadaljevanju.

**Točka 1: Predlog Obvezne razlage pojma »bivanje«, kot naj se uporablja v odloku o občinskem prostorskem načrtu Občine Komen (Uradni list RS 26/18)**

S sklicem seje je bil predlagan naslednji

**SKLEP št. 1**

**Sprejme se Obvezna razlaga pojma »bivanje«, kot naj se uporablja v Odloku o občinskem prostorskem načrtu Občine Komen (Uradni list RS št. 26/18), v predlagani obliki in vsebini.**

Pravočasno je glasovalo 11 članov občinskega sveta.

ZA sklep je glasovalo 7 članov, PROTI so glasovali 4 člani. Sklep je sprejet.

**Točka 2: Predlog Sklepa o ugotovitvi prenehanja funkcije člana ter o imenovanju nadomestne članice Statutarno pravne komisije za preostanek mandata 2018 – 2022**

S sklicem seje je bil predlagan naslednji

**SKLEP št. 2**

1. **Ugotovi se, da je Ladislavu Mezincu z dnem 6. 6. 2021 zaradi smrti prenehalo članstvo v Statutarno pravni komisiji občinskega sveta Občine Komen.**
2. **V Statutarno pravno komisijo občinskega sveta Občine Komen se kot nadomestna članica za preostanek mandatnega obdobja 2018 – 2022 imenuje Katja Bandelj, Tomačevica 9, 6223 Komen.**

Pravočasno je glasovalo 13 članov občinskega sveta.

ZA sklep je glasovalo 13 članov, PROTI ni glasoval nihče. Sklep je sprejet.

**Točka 3: Predlog Sklepa o določitvi pomožnih površin za potrebe parkiranja**

S sklicem seje je bil predlagan naslednji

**SKLEP št. 3**

1. **S tem sklepom se določijo pomožne površine za potrebe parkiranja v naselju Štanjel, na katerih se zaračunava plačilo uporabnine, njena višina, način plačevanja in na podlagi katerega se pristopi k izvedbi potrebne označitve.**
2. **Pomožni površini za potrebe parkiranja v Štanjelu, na katerih se zaračunava plačilo uporabnine, sta naslednji:**

* **travnata površina za zadružnim domom, par. št. 914/18, k.o. Štanjel,**
* **travnata površina severno od zadružnega doma, par. št. 914/24, k.o. Štanjel.**

**Ob prireditvah se ob nujnih potrebah, v dogovoru z vaško skupnostjo parkiranje izjemoma omogoči tudi na asfaltnem igrišču ob zadružnem domu, par. št. 1114, k.o. Štanjel.**

**Grafični prikaz navedenih površin je priloga tega sklepa.**

1. **Višina uporabnine za uporabo v 2. členu navedenih pomožnih površin za potrebe parkiranja znaša:**

* **prva ura 1 eur z DDV,**
* **vsaka naslednja ura 1 eur z DDV,**
* **maksimalni dnevni znesek 5 eur z DDV.**

**Ne glede na določilo prvega odstavka tega člena, lahko župan s posebnim sklepom določi ceno, način plačila in način oddaje za dnevno občasno uporabo nepremičnin iz drugega člena tega sklepa za potrebe parkiranja.**

1. **Plačilo uporabnine v primeru prvega odstavka prejšnjega člena se izvaja elektronsko preko mobilne ali spletne aplikacije. Za dokazilo o plačilu uporabnine se šteje ustrezno dokazilo iz elektronske evidence plačil.**
2. **Na pomožnih površinah za potrebe parkiranja se uporabnina zaračunava vse dni v tednu med 8. in 20. uro.**
3. **S tem sklepom preneha veljati Sklep o določitvi pomožnih površin za potrebe parkiranja št. 032-8/2019-5 (Uradni list RS, št. 28/19).**
4. **Ta sklep začne veljati naslednji dan po objavi v Uradnem listu Republike Slovenije.**

Pravočasno je glasovalo 13 članov občinskega sveta.

ZA sklep je glasovalo 13 članov, PROTI ni glasoval nihče. Sklep je sprejet.

Točka 4: Predlog sprememb Kadrovskega načrta OU Občine Komen za leti 2021 in 2022.

S sklicem seje je bil predlagan naslednji

**SKLEP št. 4**

**Občinski svet Občine Komen sprejema Predlog Sprememb kadrovskega načrta Občine Komen za leti 2021 in 2022:**

|  |  |  |  |
| --- | --- | --- | --- |
|  | **Število zaposlenih na dan 31.12.2020** | **Predlog števila zaposlenih na dan 31.12.2021** | **Predlog števila zaposlenih na dan 31.12.2022** |
| **Župan občine – funkcionar - poklicni** | **1** | **1** | **1** |
| **Podžupan občine - nepoklicni** | **1** | **1** | **1** |
| **JAVNI USLUŽBENCI** |  |  |  |
| **Občinska uprava- direktor (mandat)** | **1** | **1** | **1** |
| **Delovna mesta v skladu z 72. členom ZJU** | **1** | **1** | **1** |
| **Občinska uprava - javni uslužbenci -nedoločen čas** | **13** | **15** | **15** |
| **Občinska uprava - javni uslužbenci - določen čas** | **2** | **0** | **0** |
| **SKUPAJ JU:** | **17** | **17** | **17** |

Pravočasno je glasovalo 12 članov občinskega sveta.

ZA sklep je glasovalo 10 članov, PROTI sta glasovala 2 člana. Sklep je sprejet.

Seja je bila zaključena v ponedeljek, 19. 7. 2021 ob 14. uri.

|  |  |
| --- | --- |
| Zapisala:  mag. Andreja Štok |  |
|  | **Mag. Erik Modic, župan** |